આરએસએસએ તાજેતરમાં ત્રિદિવસીય બેઠકનું આયોજન કર્યું હતું. જેમાં સંઘ અને તેની સાથે જોડાયેલાં સંગઠનોનાં પદાધિકારીઓ હાજર રહ્યા હતા. ભાજપ અધ્યક્ષ અમિત શાહે આ સંગઠનોનાં પ્રતિનિધિઓનાં અહેવાલોની ગહન સમીક્ષા કરી હતી.

જાણકારો પાસેથી મળેલી વિગતો અનુસાર આરએસએસએ પાર્ટીને કહ્યું છે કે, આર્થિક મંદી, બેરોજગારી, મોટી ચલણી નોટો પર પ્રતિબંઘ વગેરેના નકારાત્મક પરિણામો આવ્યા છે અને ખેડૂતોની સમસ્યાઓ પણ મોટા મુદ્દા તરીકે આકાર લઈ રહી છે.

મોદી સરકારને સવાલ

જે લોકો વર્તમાન સરકારના સમર્થક છે તેઓ પણ સરકારના પ્રદર્શન વિશે હવે સવાલો પૂછી રહ્યા છે. નોટબંધીનો પ્રચાર એ રીતે કરાયો હતો કે આ નિર્ણય કરોડો રૂપિયાનું કાળું નાણું જપ્ત કરશે અને દેશ માટે લાભદાયી નીવડશે. આ પગલાંની નિષ્ફળતા પછી લોકોને છેતરાયા હોવાનો અનુભવ થઈ રહ્યો છે.

મોદી સરકારને સત્તા સંભાળ્યાના ત્રણ વર્ષ થઈ ચૂક્યા છે અને તે સમયગાળામાં દેશનું અર્થતંત્ર સુસ્ત અવસ્થામાં જતું રહ્યું છે. ચાલુ નાણાંકીય વર્ષના પહેલાં ત્રણ મહિનામાં દેશનો આર્થિક વિકાસ ત્રણ વર્ષના સૌથી નીચલા સ્તર પહોંચી ગયો છે.

નવાં-નવાં અનેક નારા

આવનારા ત્રણ મહિનામાં પણ આ પ્રકારની મંદીના સ્પષ્ટ સંકેતો દેખાઈ રહ્યા છે. દેશની નિકાસ ઓછી થઈ રહી છે. સરકાર રોજગારીની તકોનું નિર્માણ નથી કરી શકી તો બીજી તરફ કૃષિથી લઈ ઈન્ફર્મેશન ટેક્નોલોજી ક્ષેત્ર સંકટમાંથી પસાર થઈ રહ્યા છે.

બેંકમાં જમા કરેલી રકમ પર મળનારું વ્યાજ સરકારે ઓછું કરી નાંખ્યું છે પરંતુ બેંક તરફથી મળનારી લોનના વ્યાજ દરમાં કોઈ ફેરફાર નથી કરાયો. લાખો મકાન તૈયાર છે પરંતુ તેને ખરીદનાર કોઈ નથી. દેશની ઘણી મોટી કંપનીઓ દેવાદાર બની ગઈ છે. મોદી સરકારે ગત ત્રણ વર્ષમાં સંખ્યાબંધ નારાં આપ્યાં છે. પરંતુ વાસ્તવિક પરિવર્તન માટે હજુ સુધી કોઈ મક્કમ પગલાં લેવાયા હોય તેવું લાગતું નથી.

રાજકીય ચમત્કાર

મોદી અને તેમની પાર્ટીએ ગત વર્ષોમાં વિરોધીઓને પરાસ્ત કર્યા છે. દેશની તમામ સમસ્યાઓનું સમાધાન કરી શકે તેવી આશાનાં કિરણ તરીકે તેઓ લોકો સમક્ષ રજૂ થયા. તેઓ લોકોની આશાઓ વધારી રહ્યા છે જેથી લોકો તેમના તરફથી કોઈ રાજકીય ચમત્કારની આશા રાખે. આગામી લોકસભા ચૂંટણીઓ આડે હવે બે વર્ષનો સમય છે. મોદી અને તેમના સાથી અમિત શાહ અગાઉથી જ આ ચૂંટણીઓની તૈયારી કરી રહ્યા છે.

ભારતીય રાજનીતિમાં અત્યારે હિંદુત્વ તેની ચરમસીમા પર છે અને સરકારે ગત ત્રણ વર્ષમાં આરએસએસના હિંદુત્વના એજન્ડાને આગળ વધાર્યો છે.

હિન્દુત્વનું... \n\nમને ઉપરના લેખ માટે સારું શીર્ષક આપો.
દૃષ્ટિકોણ : પ્રધાનમંત્રી મોદીની હિંદુત્વવાદી રાજનીતિ નબળી પડી રહી છે ?